Pjērs Emeriks Obamejangs

Pjērs Emeriks Obamejangs (; dzimis ) ir Gabonas futbolists, spēlē uzbrucēja pozīcijā, bijušais Gabonas futbola izlases kapteinis. Kopš 2025. gada pārstāv Francijas 1. līgas klubu Marseļas "Olympique". Ieguvis 2015. gada Āfrikas labākā futbolista balvu, ko pasniedz Āfrikas Futbola konfederācija.

 Karjera 
 Klubos 
Jauniešu līmenī pārstāvējis vairākas Francijas komandas. Pirmo profesionālo līgumu parakstījis ar Itālijas A sērijas klubu AC Milan, tomēr kluba galvenajā komadā nav spēlējis, bet klubs viņu izīrēja dažādiem Francijas klubiem. 2011. gadā pievienojies klubam AS Saint-Étienne, kura sastāvā 2013. gadā uzvarēja Francijas līgas kausa izcīņā.

2013. gada jūlijā parakstīja piecu gadu līgumu ar Vācijas Bundeslīgas klubu Dortmundes "Borussia". Dortmundes kluba sastāvā divas reizes ieguvis Vācijas superkausu. 2015.—2016. gada sezonā kļuvis par Bundeslīgas otro rezultatīvāko futbolistu, Vācijas profesionālo futbolistu balsojumā atzīts par sezonas labāko Bundeslīgas spēlētāju. 2016.—2017. gada sezonā kļuva par Bundeslīgas rezultatīvāko spēlētāju, gūstot 31 vārtus.

 parakstīja līgumu ar Anglijas Premjerlīgas klubu Arsenal. Pārejas summa sasniedza 69 miljonus eiro. 2018—19. gada sezonā Obamejangs guva 22 Premjerlīgas vārtu un, kopā ar Mohamedu Salāhu un Sadio Manē, viņš kļuva par līgas labāko vārtu guvēju. 2019. gada novembrī kļuvis par Arsenal komandas kapteini.  Arsenal lauza līgumu ar Obamejangu.

2022. gada 2. februārī parakstīja līgumu ar La Liga klubu FC Barcelona. Tomēr jau pēc pusgada Obamejangs atgriezās Premjerlīgā un pievienojās Chelsea.https://www.fcbarcelona.com/en/football/first-team/news/2759749/pierre-emerick-aubameyang-leaves-for-chelsea

 Izlasē 
2009. gada februārī aizvadījis vienu spēli Francijas U21 izlasē pret Tunisiju.
Tomēr pieaugušo līmenī nolēmis pārstāvēt Gabonas izlasi, kuras sastāvā debitējis  pret Maroku un guvis vārtus savā pirmajā spēlē izlasē.

Gabonas olimpiskās izlases sastāvā piedalījies 2012. gada vasaras olimpiskajās spēlēs Londonā. Guva vārtus pirmajā spēlē pret Šveici. Tie bija pirmie Gabonas vārti olimpisko spēļu futbola turnīros un vienīgie 2012. gada turnīrā. Izlase nespēja izkļūt no grupas.

2015. gada Āfrikas Nāciju kausa finālturnīrā kļuva par komandas kapteini, guva vienus vārtus spēlē pret Burkinafaso. Arī 2017. gada finālturnīrā, kurā Gabona piedalījās mājinieku statusā, Obamejangs pildīja komandas kapteiņa pienākumus. Trīs turnīra spēlēs guva divus vārtus, bet komanda nespēja izkļūt no grupas.

2022. gada 19. maijā Pjērs Emeriks Obamejangs oficiāli paziņoja par aiziešanu no izlases pēc 72 spēlēm un 30 gūtiem vārtiem.Husband, Ben (18 May 2022). "Pierre-Emerick Aubameyang releases statement announcing international retirement". Daily Mirror.

 Personīgā dzīve 
P.E. Obamejanga tēvs Pjērs Obamejangs arī bija futbolists un aizvadīja 80 spēles Gabonas izlases sastāvā. Arī viņa brāļi Katilina un Villijs ir futbolisti, spēlējuši AC Milan jauniešu komandās un Gabonas izlasē.

 Sasniegumi 
Saint-Étienne

 Coupe de la Ligue: 2012—13

Borussia Dortmund

 DFB Pokal: 2016—17
 DFL Supercup: 2013, 2014

Arsenal

 FA kauss: 2019—20
 FA Community Shield: 2020

Individuālie sasniegumi

 Āfrikas gada futbolists: 2015
 Vācijas Bundeslīgas gada labākais spēlētājs: 2015—16
 Vācijas Bundeslīgas labākais vārtu guvējs: 2016—17
 Anglijas Premjerlīgas labākais vārtu guvējs: 2018—19
 Arsenal sezonas labākais spēlētājs: 2019—20

 Atsauces 

 Ārējās saites 

Kategorija:1989. gadā dzimušie
Kategorija:Gabonas futbolisti
Kategorija:Gabonas izlases futbolisti
Kategorija:2012. gada vasaras olimpisko spēļu dalībnieki
Kategorija:AC Milan spēlētāji
Kategorija:Dijon FCO spēlētāji
Kategorija:LOSC Lille spēlētāji
Kategorija:AS Monaco FC spēlētāji
Kategorija:AS Saint-Étienne spēlētāji
Kategorija:Dortmundes "Borussia" spēlētāji
Kategorija:Arsenal FC spēlētāji
Kategorija:Chelsea F.C. spēlētāji
Kategorija:FC Barcelona spēlētāji
Kategorija:Marseļas "Olympique" spēlētāji